2009ko Italiako Giroa

2009ko Italiako Giroa Itzuli Handi honen 92. edizioa izan zen. 2009ko maiatzak 9 eta 31 artean ospatu zen, 21 etapatan banatutako 3395,5 kilometroko ibilbidea eginez Venezia eta Erroma artean.

1. etapa Venezian zehar ospatu zen 20,5 kilometroko erlojupeko bat izan zen. Hiri hau, 12 urte igaro ondoren, berriz izan zen Italiako Giroa hasi zen hiria, 1997ko Italiako Giroan ere hasiera hiria izan baitzen. Era berean, 20 urteren ondoren, Milan ez zen Giroaren amaiera hiria izan. Erroman amaitu zen banakako erlojupeko batekin.

Edizio honetan Italiako Giroaren mendeurrena ospatu zen, 1909an ospatu baitzen lehen edizioa. Frantzia, Austria eta Suitza ere igaro zituen.

9. etapa, Milanen hasi eta amaitu zena, erritmo motelean ospatu zen, txirrindulari batzuen arabera hiri zirkuitua arriskutsuegia baitzen. Gainera, honen aurretik, aurreko etapan Pedro Horrillok erorketa larria jasan zuen, eta, beraz, txirrindularien beldurra handitu egin zen.

Taldeak 
22 taldek parte hartu zuten: UCI ProTour mailako 16k (guztiak Euskaltel-Euskadi, Cofidis eta Française des Jeux izan ezik, euren postu finkoari uko egin ziotenak) eta Profesional Kontinental mailako beste 6k (Cervélo Test Team, Team ISD, Acqua & Sapone-Caffè Mokambo, LPR Brakes-Farnese Vini, Karpin Galicia eta Serramenti PVC Diquigiovanni-Androni Giocattoli. Hala 198 txirrindulariko pelotoi bat osatu zuten, talde bakoitzeko 9 txirrindularirekin (lasterketa profesionaletarako ezarritarako 200 txirrindulariko mugatik gertu).

Giroa hasteko denbora gutxi falta zela ProTour mailako Fuji-Servetto taldea parte-hartzaileen zerrendan onartutako azken taldea izan zen, Kirol Arbitrajearen Auzitegiaren erabakiaren zain geratu aurretik (ziur asko gonbidatzera behartuko zuena, Tirreno-Adriatikon eta Milan-San Remon gertatu zen bezala); eta, azkenean, LPR Brakes-Farnese Vini eta Serramenti PVC Diquigiovanni-Androni Giocattoli taldeak bateratzearen ideia baztertu zen, eta beraz, azkenean, talde parte-hartzaileak honako hauek izan ziren:

Etapak

Sailkapenak

Sailkapen orokorra

Puntukako sailkapena

Mendiko sailkapena

Gazteen sailkapena

Taldekako sailkapena

Sailkapenen eboluzioa

Dopinga

Danilo Di Luca 
Danilo Di Lucak CERAgatik positibo eman zuen maiatzak 20 eta 28an, Italiako Giroan bertan, eta, beraz, UCIk ez zizkion soilik egun horietako emaitzak kendu, baizik eta Giroko emaitza guztiak.

Franco Pellizotti, ondorengo zigorra 
2011ko martxoak 8an Kirol Arbitrajearen Auzitegiak Franco Pellizotti dopingagatik bi urteko zigorrarekin zigortzea erabaki zuela jakinarazi zuen, hala, pasaporte biologikoa dopingaren aurkako metodo bezala erabiltzea babestuz.

Kirol Arbitrajearen Auzitegiak, era berean, pasaporte biologikoan izan zituen emaitza anomaloen ondoren parte hartu zuen lasterketa guztietatik kanporatzea erabaki zuen. Erabaki horren eragin nagusia 2009ko bere emaitza bikainik gabe geratzea izan zen. Edizio horretan lortu zuen bigarren postua Carlos Sastre avilarrarentzat izan zen (hala, Danilo Di Luca eta Franco Pellizotti kanporatuak izan ondoren, laugarren postutik bigarrenera igo zena). Giro horretan Blockhausen lortu zuen garaipena Stefano Garzellirentzat izan zen, eta 2009ko Frantziako Tourreko mendiko sailkapenaren garailearen maillota Egoi Martinez euskaldunarentzat.

Alabaina, azkenean, bi urteko zigorra 2010eko maiatzean hasi zen, ordurarte lortu zituen emaitza guztiak mantendu zitzaizkiolarik, eta, horien artean, 2009ko Girokoak.

Erreferentziak

Kanpo estekak 

Italiako Giroa
2009